衣鱼的选方是什么? 请描述衣鱼的选方
治小便不利：滑石二分，乱发二分(烧)，白鱼二分。上三味，杵为散。饮服半钱匕，日三服。(《金匮要略》滑石白鱼散)治小儿天吊，眼目搐上，并口手掣动：壁鱼儿一十五枚(干者十枚，湿者五枚)。以奶汁相和，研烂，更入奶汁，同灌入口。(《圣惠方》)治小儿撮口发噤：壁鱼子，细研作末。每服少许，令儿吮之(《圣惠方》)治痫：衣中白鱼七头，竹茹一握。上二味，以酒一升，煎取二合，顿服之。(《救急方》)治小儿重舌：衣鱼烧灰，敷舌上。(《千金翼方》)治瘢痕凸出：农白鱼二七枚，鹰屎白一两。上二味，末之，蜜和以敷，日三、五度。(《千金方》)治眼翳：书中白鱼末，注少许于翳上。(《僧深集方》)治砂石、草木人目中不出：书中白鱼和乳汁注目中。(《千金方》)